Nicușor Dan a vorbit, la Digi24, despre guvernul din umbră anunțat de PRU, în care Victor Ponta ar fi premier, deși ar candida pe listele PSD, iar liderul formațiunii, Bogdan Diaconu, ar fi ministrul Internelor.

„Acest partid e o glumă. Domnul acesta... întâmplător am fost colegi în campania electorală pentru Primăria Bucureștiului și îi ataca exact pe oamenii ăștia, spunea că sunt din vechile partide și că el vrea să vină să facă o altă politică și acum îi primește. Oricine vrea un loc îl găsești pe listele acestui partid”, a declarat Nicușor Dan.

Bogdan Diaconu a anunțat, duminică, componenţa Guvernului pe care îl propune, cu Victor Ponta în funcţia de premier şi el ca ministru de Interne, Sebastian Ghiţă urmând să fie ministru al Comunicaţiilor, Mirel Palada ministru al Muncii şi Mihai Sturzu ministru al Culturii.